Diari Oficial de la Generalitat Valenciana


Sumari del DOGV 1778, del 08-05-1992 (1992/824703)

ORDRE de 22 d'abril de 1992, de la Conselleria de Cultura, Educació i Ciència, per la qual es regula la concessió d'ajudes econòmiques per al finançament d'activitats de caràcters educatiu i cultural durant 1992.
--------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/04/22/(3)/dof/vci/html**

### Dades del document

Número de DOGV
:   1778

Data del DOGV
:   08-05-1992

Secció del DOGV
:   DISPOSICIONS GENERALS

Número del document
:   1992/824703


Data del document
:   22-04-1992

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 22 d'abril de 1992, de la Conselleria de Cultura, Educació i Ciència, per la qual regula la concessió d'ajudes econòmiques per al finançament d'activitats de caràcter educatiu i cultural durant 1992.  
En els pressupostos de la Generalitat Valenciana per a 1992 es consigna crèdit per al finançament d'activitats que comporten cooperació o projecció d'accions o programes de la Conselleria de Cultura, Educació i Ciència que permeten una major eficàcia en les actuacions de l'Administració educativa i cultural.  
Amb aquesta finalitat cal regular el règim de concessió de les ajudes econòmiques per al finançament d'aquestes activitats de caràcter educatiu i cultural.  
En atenció d'aquests motius i fent ús de les facultats que en confereix l'article 35 de la Llei de la Generalitat Valenciana 5/1983, de 30 de desembre, de Govern valencià,  
ORDENE:  
Primer  
Es convoca la concessió per a l'any 1992 d'ajudes econòmiques per al finançament d'activitats de caràcter educatiu o cultural que suposen cooperació o projecció d?accions o programes de la mateixa conselleria i permeten una major eficàcia en les actuacions de l'Administració educativa i cultural.  
Segon  
L?import global màxim de les ajudes que s'ha de concedir no podrà excedir de trenta-dos milions tres-centes vint-i-cinc mil pessetes que se sufragaran a càrrec de la línia pressupostària 403/000/92, del programa 421.10, del pressupost de la Generalitat Valenciana per a 1992.  
Tercer   
S'aproven les bases que han de regir en la concessió d'ajudes a les quals es refereix aquesta ordre i que se n'inclouen com a annex.  
DISPOSICIO FINAL  
Aquesta ordre entra en vigor el mateix dia de la publicació en el Diari Oficial de la Generalitat Valenciana.  
València, 22 d'abril de 1992.  
El Conseller de Cultura, Educació i Ciència,   
ANDREU LOPEZ I BLASCO  
Bases per a la concessió d'ajudes econòmiques per al finançament d'activitats de caràcter educatiu o cultura  
1. Beneficiaris  
Podran sol·licitar ajuda econòmica les persones físiques o jurídiques, públiques i privades, per a les activitats que han de desplegar per elles mateix o mitjançant centres educatius o culturals, ens i d'altres associacions.  
2. Objecte  
Poden ser objecte d'ajuda aquelles activitats que realitzen els beneficiaris durant 1992 i que, a parer de la Conselleria de Cultura, Educació i Ciència, tinguen caràcter educatiu o cultural i comporten cooperació o projecció d'accions o programes de la conselleria esmentada, i permeten una major eficàcia en les actuacions de l'Administració educativa i cultural.  
3. Quantia  
L?import de l'ajuda no podrà excedir del cost real de l'activitat objecte d'aquesta.  
En cas de concurrència amb altres ajudes o subvencions concedides per qualsevol administració o ens públic o privat, l'import de l'ajuda no podrà excedir de la quantitat que, sumada a les altres ajudes o subvencions concurrents, siga igual al cost de l'activitat objecte d'ajuda.  
4. Sol·licituds  
Les sol·licituds, adreçades a la Conselleria de Cultura, Educació i Ciència, han de formalitzar-se segons el model que s'insereix al final d'aquestes bases, i han d'anar acompanyades de la documentació que s'hi exigeix.  
5. Termini  
El termini de presentació de sol·licituds s'iniciarà a partir de l?endemà de la publicació d?aquestes bases en el Diari Oficial de la Generalitat Valenciana i finalitzarà el 30 d'octubre de 1992. No obstant això, les sol·licituds presentades a partir de l?u de gener de 1992, sempre que s?ajusten als requisits exigits per aquestes bases, podran ser tramitades i resoltes d'acord amb aquestes.  
6. Lloc de presentació  
Les sol·licituds es presentaran en el registre general de la Conselleria de Cultura, Educació i Ciència, o en l?oficina d'Informació, Iniciatives i Reclamacions de la Generalitat Valenciana, o en qualsevol dels llocs a què es refereix l'article 66 de la Llei de Procediment Administratiu.  
7. Documentació complementària de la sol·licitud  
A la sol·licitud s'acompanyaran els documents següents:  
a) Còpia del DNI del signant de la sol·licitud.  
b) Còpia del NIF del beneficiari de l'ajuda.  
c) Donat el cas que el signant de la sol·licitud actue en nom i representació d'altra persona física o jurídica, document que acredite fefaentment aquesta representació.  
d) Declaració responsable que el beneficiari de l'ajuda té complides les seues obligacions tributàries i amb la seguretat social.  
e) Declaració jurada o promesa de no haver sol·licitat o obtingut cap altra ajuda o subvenció per a la mateixa finalitat, o bé, si s'escau, de les que haja sol·licitat o obtingut, amb indicació de l'entitat que concedeix i de la quantia.  
f) Memòria de les activitats per a les quals se sol·licita l'ajuda.  
g) Pressupost detallat del cost de les activitats.  
A més, els sol·licitants podran presentar tots els altres documents que consideren convenients per acreditar la importància, la utilitat social i la projecció pública de l'activitat objecte de l'ajuda.  
8. Resolució  
A la vista de la sol·licitud i la documentació presentada, si hi concorren els requisits exigits i hi ha crèdit suficient en la línia pressupostària que corresponga, el conseller acordarà la concessió de l'ajuda i en determinarà la quantia. En cas contrari, la denegarà.  
9. Forma de pagament  
El pagament de l'ajuda s'efectuarà amb la justificació prèvia que el beneficiari ha realitzat al seu càrrec les activitats per a les quals va ser concedida l'ajuda, i que el cost n'ha estat igual o superior al pressupost presentat; amb aquesta finalitat el beneficiari presentarà els justificants de les despeses.  
En el cas que les activitats s'hagen executat de conformitat amb la memòria o projecte presentats, però el cost real haja estat inferior al previst, l'ajuda es reduirà en la quantia que calga perquè l?import no n'excedesca del límit màxim que estableixen aquestes bases.  
El pagament podrà ser fraccionat en dos o tres terminis, sense que cap d'ells puga ser inferior al vint-i-cinc per cent de l?import de l'ajuda ni en la quantitat de trenta mil pessetes. No podrà ser fraccionat el pagament d?ajudes inferiors en cent mil pessetes  
Perquè hi haja pagament fraccionat, l?interessat ho farà constar d'aquesta manera en la sol·licitud. Amb caràcter previ al lliurament de cada termini, el beneficiari ha de presentar justificants de despeses en quantia igual o inferior a l?import de la quantitat que haja de percebre.  
10. Facultats de l?administració  
Corresponen al conseller de Cultura, Educació i Ciència o, si escau, als òrgans competents de la Generalitat Valenciana, les facultats següents:  
a) Apreciar si les activitats per a les quals se sol·licita l'ajuda són congruents amb la finalitat d'aquesta convocatòria i si el beneficiari, la sol·licitud i la documentació exigida compleixen els requisits que estableix aquestes bases.  
b) Concedir o denegar el fraccionament del pagament, tenint en compte que la part de l'activitat desplegada siga pressupost necessari per a la consecució de l?objecte i s'haja executat segons allò que preveu la memòria o el projecte presentats.  
c) Acordar la reducció de l?import total de l'ajuda, segons el cost real de l'activitat i de les altres ajudes o subvencions que s'hagen concedit al beneficiari per a la mateixa activitat.  
d) Revocar l'ajuda concedida, quan el beneficiari incomplirà qualsevol de les obligacions que li imposen aquestes bases. No obstant això, quan l?incompliment consistirà, que l'activitat desplegada no s'ajuste a les condicions o a les característiques previstes en concedir l'ajuda, però l'Administració considere que els resultats obtinguts amb l'activitat permeten, d'acord amb aquestes bases, obtenir una ajuda, es podrà concedir aquesta, amb l'adaptació prèvia de l?import a les circumstàncies de fet.  
e) Modificar l'acord de concessió de l'ajuda, fins i tot la quantia, per alteració de les condicions tingudes en compte per a la concessió.  
f) Exercir les activitats de control financer que procedesca, mitjançant la Intervenció General, i també efectuar l'avaluació dels objectius que s'han d?aconseguir mitjançant l'ajuda.  
g) Exigir al beneficiari el reintegrament total o parcial de les quantitats percebudes, més els interessos de demora, des del moment que li van ser pagades, en els casos següents:  
- Per incompliment de l?obligació de justificar la realització completa de l'activitat.  
- Per haver obtingut l'ajuda sense complir les condicions requerides per a això.  
- Per incompliment de la finalitat per a la qual es va concedir l'ajuda.  
- Per incompliment de les condicions imposades.  
- Quan l?import de l'ajuda aïlladament o en concurrència amb altres ajudes o subvencions, supere el cost real de l'activitat, s'exigirà el reintegrament de l?excés obtingut sobre aquest cost, més els interessos de demora corresponents.  
h) Acordar la retenció del pagament de les factures i justificants quan es deduiran indicis de l?obtenció incorrecta, gaudiment o destinació de l'ajuda percebuda.  
11. Obligacions del beneficiari  
Són obligacions del beneficiari:  
a) Realitzar l'activitat que fonamente la concessió de l'ajuda.  
b) Acreditar davant la Conselleria, abans del trenta de novembre de 1992, la realització de l'activitat i el compliment dels requisits i de les condicions que determinen la concessió i el gaudiment de l'ajuda. Els justificants de les despeses que ha originat l'activitat han de ser presentades en la Conselleria abans de la data indicada.  
c) Sotmetre's al control financer que correspon a la Intervenció General en relació amb l'ajuda concedida.  
d) Comunicar a la Conselleria l?obtenció d'altres subvencions o ajudes concedides per a la mateixa finalitat.  
e) Acreditar, prèviament al cobrament de l?import total o parcial de l'ajuda, que està al corrent de les seues obligacions tributàries i de la seguretat social, en els termes que estableix l?Ordre de la Conselleria d'Economia i Hisenda, de set de gener de 1991.  
12. Model de sol·licitud  
Hble. Sr.:  
 , major d'edat,  
amb DNI núm en representació d ,  
amb domicili a i NIF   
SOL·LICITE, d'acord amb l'Ordre de la Conselleria de Cultura, Educació i Ciència, amb data   
 (DOGV ), una ajuda econòmica d pessetes,  
per a la realització d (1)   
Per al pagament de l'ajuda, assenyale el compte corrent núm ,de la qual  
és titular l'entitat sol·licitant, en (2)   
Adjunte en aquesta instància la documentació que se senyala amb X:  
[ ] Còpia del DNI del signant de la sol·licitud.  
[ ] Còpia del NIF del beneficiari de l'ajuda.  
[ ] Document acreditatiu de la representació del beneficiari pel signant de la sol·licitud.  
[ ] Declaració responsable del compliment de les obligacions tributàries i amb la seguretat social.  
[ ] Declaració jurada o promesa de no haver sol·licitat ni obtingut cap altra ajuda per a la mateixa finalitat, o de les que s'hagen sol·licitat o obtingut, amb indicació de l'entitat que concedeix i de la quantia.  
[ ] Memòria de les activitats per a les quals se sol·licita l'ajuda.  
[ ] El Pressupost detallat del cost de les activitats.  
 , d 199   
Signatura del sol·licitant o del seu representant  
CONSELLERIA DE CULTURA, EDUCACIO I CIENCIA  
(1) Enuncieu concisament l'activitat i indiqueu, si escau, que se sol·licita el fraccionament del pagament.  
(2) Indiqueu l'entitat de crèdit, sucursal i domicili.


Còpia Permalink ELI